CELEX: 32014R1083
Language: sk
Date: 2014-10-15 00:00:00
Title: Vykonávacie nariadenie Komisie (EÚ) č. 1083/2014 z  15. októbra 2014 o povolení prípravku z  Enterococcus faecium DSM 7134 (Bonvital) ako kŕmnej doplnkovej látky pre prasnice  Text s významom pre EHP

16.10.2014   
            
            
               SK
            
            
               Úradný vestník Európskej únie
            
            
               L 298/5
            
         VYKONÁVACIE NARIADENIE KOMISIE (EÚ) č. 1083/2014
   z 15. októbra 2014
   o povolení prípravku z Enterococcus faecium DSM 7134 (Bonvital) ako kŕmnej doplnkovej látky pre prasnice
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku z Enterococcus faecium DSM 7134 (Bonvital). K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku z Enterococcus faecium DSM 7134 (Bonvital) ako kŕmnej doplnkovej látky pre prasnice, ktorý sa má používať v priebehu celého reprodukčného cyklu a má byť zaradený do kategórie doplnkových látok „zootechnické doplnkové látky“.
            
         
               (4)
            
            
               Používanie prípravku z Enterococcus faecium DSM 7134 bolo dočasne povolené nariadením Komisie (ES) č. 666/2003 (2) pre ciciaky a ošípané na výkrm, nariadením Komisie (ES) č. 2154/2003 (3) dočasne pre prasnice, nariadením Komisie (ES) č. 521/2005 (4) dočasne pre kurčatá na výkrm, nariadením Komisie (ES) č. 538/2007 (5) na obdobie desiatich rokov pre odstavené prasiatka a ošípané na výkrm a nariadením Komisie (ES) č. 1521/2007 (6) na obdobie desiatich rokov pre prasnice od 90. dňa gravidity až do skončenia laktácie.
            
         
               (5)
            
            
               Európsky úrad pre bezpečnosť potravín (ďalej len „úrad“) dospel v stanovisku z 18. februára 2014 (7) k záveru, že za navrhovaných podmienok používania nemá prípravok z Enterococcus faecium DSM 7134 (Bonvital) nežiaduci účinok na zdravie zvierat a ľudí ani na životné prostredie. Úrad rovnako dospel k záveru, že daná doplnková látka má potenciál zvyšovať hmotnostný prírastok vrhu alebo zabrániť zhoršeniu stavu prasnice. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metódach analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.
            
         
               (6)
            
            
               Z posúdenia prípravku z Enterococcus faecium DSM 7134 (Bonvital) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               V dôsledku povolenia udeleného týmto vykonávacím nariadením by sa malo zrušiť nariadenie (ES) č. 1521/2007.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie „zootechnické doplnkové látky“ a funkčnej skupiny „stabilizátory črevnej mikroflóry“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Nariadenie (ES) č. 1521/2007 sa zrušuje.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. októbra 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Nariadenie Komisie (ES) č. 666/2003 z 11. apríla 2003 o dočasnom povolení používania určitých mikroorganizmov v krmivách (Ú. v. EÚ L 96, 12.4.2003, s. 11).
   
      (3)  Nariadenie Komisie (ES) č. 2154/2003 z 10. decembra 2003, ktorým sa dočasne povoľujú určité mikroorganizmy v krmivách (Enterococcus faecium a Lactobacillus acidophilus) (Ú. v. EÚ L 324, 11.12.2003, s. 11).
   
      (4)  Nariadenie Komisie (ES) č. 521/2005 z 1. apríla 2005 o trvalom povolení doplnkovej látky a dočasnom povolení nového používania určitých už povolených doplnkových látok v krmivách (Ú. v. EÚ L 84, 2.4.2005, s. 3).
   
      (5)  Nariadenie Komisie (ES) č. 538/2007 z 15. mája 2007 o povolení na nové použitie Enterococcus faecium DSM 7134 (Bonvital) ako doplnkovej látky (Ú. v. EÚ L 128, 16.5.2007, s. 16).
   
      (6)  Nariadenie Komisie (ES) č. 1521/2007 z 19. decembra 2007 o vydaní povolenia na nové použitie Enterococcus faecium DSM 7134 (Bonvital) ako doplnkovej kŕmnej látky (Ú. v. EÚ L 335, 20.12.2007, s. 24).
   
      (7)  Vestník EFSA (EFSA Journal) (2014) 12(2):3565.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  JTK/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: stabilizátory črevnej mikroflóry
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                     Zloženie doplnkovej látky
                  
                  Prípravok z Enterococcus faecium DSM 7134 obsahujúci najmenej:
                  
                               
                           
                           
                              prášok: 1 × 1010 JTK/g doplnkovej látky
                           
                        
                               
                           
                           
                              granulovaný (vo forme mikrokapsúl): 1 × 1010 JTK/g doplnkovej látky.
                           
                        
                     Charakteristika účinnej látky
                  
                  Životaschopné bunky Enterococcus faecium DSM 7134.
                  
                     Analytická metóda
                      (1)
                  
                  Meranie: difúznou platňovou metódou použitím žlčovo-eskulínového agaru s azidom (EN 15788).
                  Identifikácia: pulznou gélovou elektroforézou (PFGE).
               
               
                  prasnice
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania a stabilitu pri granulovaní.
                           
                        
                              2.
                           
                           
                              Na účely bezpečnosti: pri manipulácii sa odporúča použitie ochrannej dýchacej masky a rukavíc.
                           
                        
               
                  15. novembra 2024
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: http://irmm.jrc.ec.europa.eu/EURLs/EURL_feed_additives/Pages/index.aspx.